Diari Oficial de la Generalitat Valenciana


Sumari del DOGV 5322, del 10-08-2006 (2006/9620)

ORDE d'1 d'agost de 2006, de la Conselleria d'Agricultura, Pesca i Alimentació, per la qual es modifica l'Orde de 28 de novembre de 2005, de la Conselleria d'Agricultura, Pesca i Alimentació, per la qual s'establixen ajudes a la inversió en explotacions ramaderes.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5322

Data del DOGV
:   10-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9620


Data del document
:   01-08-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * sector agrari
    * explotació agrària
    * ajuda pública

ORDE d'1 d'agost de 2006, de la Conselleria d'Agricultura, Pesca i Alimentació, per la qual es modifica l'Orde de 28 de novembre de 2005, de la Conselleria d'Agricultura, Pesca i Alimentació, per la qual s'establixen ajudes a la inversió en explotacions ramaderes. [2006/9620]  
Sent objectiu fonamental de la Conselleria d'Agricultura, Pesca i Alimentació promoure el desenrotllament sostenible de l'activitat ramadera a la Comunitat Valenciana sembla convenient facilitar, en tot allò que siga possible, l'accés de les explotacions ramaderes a aquelles ajudes que els permeten reduir l'impacte ambiental i millorar les condicions higièniques i el benestar dels animals.  
Per això, i a proposta del director general d'Investigació, Desenrotllament i Innovació Agropecuària,  
ORDENE  
Article únic  
Es modifica l'apartat quint de les bases incloses en l'annex de l'Orde de 28 de novembre de 2005, de la Conselleria d'Agricultura, Pesca i Alimentació, per la qual s'establixen ajudes a la inversió en explotacions ramaderes, amb la inclusió del següent incís al final del paràgraf tercer:  
No obstant, els interessats podran iniciar l'execució de la inversió amb anterioritat a la mencionada sol·licitud sempre que complisquen els requisits següents:   
. No hagen sol·licitat l'ajuda en la convocatòria en curs.  
. Obtinguen de l'administració una certificació de no-inici de les inversions.  
. Presenten la seua sol·licitud en el termini hàbil establit en la convocatòria de l'exercici següent amb la documentació corresponent, que haurà d'incloure les actuacions realitzades fins a la data.  
La certificació de no-inici de les inversions no suposa cap compromís per part de la Conselleria d'Agricultura, Pesca i Alimentació en el cas que no es convoquen les ajudes en l'exercici següent, en el cas que la resolució siga desestimatòria perquè el sol·licitant no complisca tots els requisits o condicions exigides en la convocatòria o que, aplicant-se el prorrateig en els casos que estiga previst en les corresponents bases reguladores, part de la inversió no siga atesa.  
El termini màxim per a resoldre i notificar les sol·licituds d'emissió del certificat acreditatiu de no-inici de les inversions no podrà excedir de 3 mesos, a comptar des de l'endemà a la presentació de la sol·licitud. La falta de resolució expressa en l'esmentat termini tindrà efecte estimatori.   
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Generalitat.  
València, 1 d'agost de 2006  
El conseller d'Agricultura, Pesca i Alimentació,  
JUAN GABRIEL COTINO FERRER